Milenium pertama

Milenium ke-1 merupakan tempoh seribu tahun yang pertama dari 1 Januari 1 hingga 31 Disember 1000 dalam kalendar Gregory. Tidak adanya "tahun sifar" dalam kalendar Gregory.
 
Bahagian awal milenium ke-1 menandakan kemuncak Empayar Rom. Zaman Purba Akhir ialah tempoh peralihan yang mengubahkan Empayar Rom Timur menjadi Empayar Byzantin, manakala Empayar Rom Barat jatuh dan menimbulkan Zaman Pertengahan Awal Eropah. Agama Kristian dan Islam masing-masing bangkit untuk berkuasa pada abad ke-4 dan ke-7. Bahagian akhir milenium ke-1 melihat peralihan kepada Zaman Pertengahan Tinggi. Jumlah penduduk dunia yang telah bertambah sebanyak tiga kali ganda berbanding dengan milenium sebelumnya bertambah dengan lebih perlahan dan mungkin juga merosot. Mengikut satu anggaran, jumlah penduduk dunia bertambah daripada kira-kira 170 hingga 300 juta, tetapi terdapat juga anggaran-anggaran yang berlainan, dengan sesetengah anggaran yang menganggap bahawa jumlah penduduk dunia telah dikurangkan daripada 400 juta orang sehingga 250 juta orang.

Peristiwa 
 Permulaan (30-an) dan kebangkitan agama Kristian (abad ke-4)
 Di Albion - London diasaskan sebagai Londinium oleh Rom 
 Penyebaran orang-orang Yahudi (abad ke-1)
 Sukan Olimpik diadakan sehingga tahun 393
 Kebakaran Perpustakaan Alexandria, perpustakaan yang terbesar di dunia
 Kemuncak dan kejatuhan Empayar Rom Barat (abad ke-5)
 Kebangkitan Empayar Byzantin
 Kemaharajaan-kemaharajaan Germanik diasaskan di Eropah Utara dan Barat (Zaman Penghijrahan, Zaman Kelam)
 Permulaan Islam (abad ke-7)
 Kemuncak peradaban Maya
 Tiga kemaharajaan di China
 Kemuncak kebudayaan Hindu di India di bawah Dinasti Gupta
 Penaklukan Islam terhadap Timur Tengah dan Afrika Utara
 Serangan-serangan Viking merupakan kejadian yang biasa di Eropah utara (Zaman Viking sejak abad ke-8)
 Permulaan Zaman Pertengahan di Eropah

Tokoh-tokoh 
 Caesar Augustus, maharaja Rom (63 SM - 14)
 Jesus, tokoh utama dalam agama Kristian (maut k.k. 29–33)
 Paul dari Tarsus, hawari utama agama Kristian kepada orang bukan Yahudi (maut 67)
 Cai Lun, pereka kertas yang berasal dari China (maut 121)
 Plutarch, ahli sejarah Yunani (maut k.k 127)
 Zhang Heng, ahli astronomi dan matematik Cina (maut 139)
 Ptolemy, ahli astronomi dan matematik Yunani (maut 178)
 Chandragupta (280–319), pengasas Empayar Gupta di India
 Constantine I, maharaja Rom (maut 337)
 Augustine dari Hippo (354-430), ahil teologi dan Bapa Gereja
 Attila, raja dan hulubalang Hunnic (maut 453)
 Theodoric Agung (454-526), raja masyarakat Goth dan Itali
 Aryabhata (lahir 476), ahli astronomi dan matematik
 Nabi Muhammad (570-632), nabi dan pengasas agama Islam
 Santo Isidore dari Seville, ketua biskop dan penulis ensiklopedia (maut 636)
 Brahmagupta, ahli astronomi dan matematik India (maut 668) 
 Santo Bede (672 atau 673 - 735)
 Abi Ishaq, ahli nahu Arab (maut 735) 
 Charles Martel yang menewaskan tentera Arab di Toulouse pada tahun 721 (maut 741)
 Charlemagne, penakluk Frank dan pengasas Empayar Rom Holy (maut 814)
 Muḥammad ibn Mūsā al-Ḵwārizmī (k.k. 780 – k.k. 850), ahli matematik Parsi
 Alfred Agung (maut 899)
 Al Battani (850-923), ahli astronomi dan matematik Arab 
 Otto Agung (912-973)
 Bjarni Herjólfsson

Perekaan, penemuan, dan pengenalan 
 Kertas direka di China
 Algebra diperkembangkan di Timur Tengah
 Kopi ditemui di Ethiopia
 Berbagai-bagai perbaikan menunggang kuda, termasuk ladam dan rakap
 Hop ditambahkan pada bir buat pertama kali
 Sistem Ptolemy digunakan untuk menghuraikan gerakan planet-planet
 Catur diperkembangkan dan dimain secara meluas
 Kompas magnet direka
 Keluli digunakan buat pertama kali di India

Peristiwa kebudayaan yang penting 
 44 Masihi: Serangan Rom terhadap Britain